\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Razotkrivatelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Primatelj)

(u daljnjem tekstu, kad se spominju zajedno: Strane)

sklopili su u \_\_\_\_, dana \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_godine)

JEDNOSTRANI UGOVOR O POVJERLJIVOSTI\*

**Članak 1.**

Ovim Ugovorom o povjerljivosti (dalje u tekstu: Ugovor) Strane suglasno utvrđuju način i opseg zaštite povjerljivosti podataka kao i uvjete korištenja istih, te se svojim potpisom obvezuju pridržavati dogovorenih uvjeta, za vrijeme i nakon izvršenja ugovorenog posla i to \_\_\_\_\_\_\_\_\_\_\_ (*npr. izrade prototipa/proizvoda, isporuke gotovog rješenja, testiranja i sl.*), a obvezu izvršenja posla ima Primatelj.

**Članak 2.**

Strane su se suglasne da se svi podaci koje je Razotkrivatelj otkrio Primatelju u vezi s predmetom radnog naziva: *\_\_\_\_\_\_\_\_\_\_\_\_\_\_\_\_\_\_,* i svi povezani povjerljivi podaci koji su nastali kao rezultat suradnje između Razotkrivatelja i Primatelja, smatraju povjerljivim podacima Razotkrivatelja.

Strane su suglasne i prihvaćaju da izraz „povjerljivi podaci“ koji se koristi u ovom Ugovoru uključuje, ali se ne ograničava na: \_\_\_\_\_\_\_\_\_\_\_\_\_\_\_\_\_ (*npr. poslovnu tajnu, opremu, planove, crteže, nacrte, rasporede, studije, specifikacije, tehničke podatke, baze podataka, bilo koji oblik softwarea, dokumentaciju, prepisku između strana ili druge poslovne ili tehničke podatke koje jedna strana otkriva drugoj u svezi s poslovnom suradnjom*)

**Članak 3.**

Strane su suglasne da će sa svim povjerljivim podacima postupati najmanje s pažnjom koju primjenjuju na vlastite povjerljive podatke, pri čemu ta pažnja neće biti manja od one dobrog gospodarstvenika.

**Članak 4.**

Strane su suglasne da povjerljivi podaci navedeni u Čl. 2 ostaju čitavo vrijeme vlasništvo Razotkrivatelja koja otkriva takve podatke i da se bilo koje otkrivanje povjerljivih podataka u skladu s odredbama ovoga Ugovora neće tumačiti kao stjecanje prava vlasništva, prijenos autorskih prava, prava na patent, žig, ili industrijski dizajn ili bilo kojeg drugog prava na povjerljive podatke od strane Razotkrivatelja.

**Članak 5.**

Podatak se neće smatrati povjerljivim podatkom:

1. Ako je već dostupan ili postane dostupan javnosti, osim u slučaju kad je to otkrivanje uzrokovano kršenjem odredaba ovog Ugovora,
2. Koji je bilo kojoj strani bio poznat prije potpisivanja ovog Ugovora
3. Koji je postao poznat bilo kojoj strani bez povrede odredaba ovog Ugovora
4. Ako je jedna strana dala prethodni pisani pristanak drugoj strani da se isti podatak može razotkriti

**Članak 6.**

Osim po prethodnom pisanom pristanku Razotkrivatelja ili na temelju zakonske ili regulatorne obveze, naloga ili zahtjeva izdanog od strane nadležnog suda ili regulatornog, sudskog, upravnog ili burzovnog tijela, Primatelj je suglasan i jamči da neće objaviti, dati, proširiti, dobaviti ili učiniti pristupačnima povjerljive podatke bilo kome tko nije ovlaštena osoba Strane sukladno ovom Ugovoru.

U slučaju da je Primatelj dužan na zahtjev nadležnog sudskog, regulatornog, upravnog ili burzovnog tijela dati ili učiniti pristupačnim određene povjerljive podatke isti će bez odgađanja obavijestiti Razotkrivatelja kako bi ta strana mogla zakonskim putem spriječiti razotkrivanje tih povjerljivih podataka.

**Članak 7.**

Primatelj se obvezuje povjerljive podatke razotkriti isključivo osobama ovlaštenim da sudjeluju u poslovnoj suradnji pod uvjetom da su prethodno potpisale izjavu ili Ugovor o povjerljivosti sadržaja identičnog Ugovoru.

Strane se obvezuju preuzeti sve potrebne mjere da ispune svoje, ovim Ugovorom, preuzete obveze.

**Članak 8.**

Strane su suglasne da Primatelj ne smije bez prethodne suglasnosti Razotkrivatelja mehanički ili elektronski kopirati ili na drugi način umnožavati povjerljive podatke primljene sukladno ovom Ugovoru. Sve preslike moraju imati isti povjerljiv tretman kao i originalni izvori povjerljivih podataka /informacija.

**Članak 9.**

Strane su suglasne da će Primatelj u roku od trideset (30) dana od primitka pisanog zahtjeva Razotkrivatelja kao i po završetku poslovne suradnje izvršiti povrat svih povjerljivih podataka, uključujući izvornike, preslike, svaki elektronski zapis i izvatke učinjene na bilo koji mogući način dostavljenih za vrijeme poslovne suradnje ili da će ih uništiti ako dobije takve upute od strane Razotkrivatelja i to najkasnije u roku od trideset (30) dana od primitka takvog pisanog zahtjeva Razotkrivatelja.

Primatelj je dužan na zahtjev Razotkrivatelja potvrditi da su svi povjerljivi podaci vraćeni i/ili uništeni.

Ako bilo koja strana izgubi ili neovlašteno otkrije povjerljive podatke, o tome će bez odlaganja izvijestiti drugu stranu te će poduzeti sve potrebne radnje radi povrata izgubljenih ili neovlašteno otkrivenih povjerljivih podataka bez utjecaja na prava ili obveze druge strane sukladno ovome Ugovoru.

**Članak 10.**

Strane su suglasne i prihvaćaju da će obveze preuzete ovim Ugovorom ostati na snazi do trenutka sklapanja Ugovora ako Ugovor sadrži odredbe o povjerljivosti podataka. Ako Ugovor ne sadrži odredbe o povjerljivosti podataka, ovaj Ugovor primjenjivati će se među stranama trajno.

**Članak 11.**

U slučaju povrede obveza prihvaćenih ovim Ugovorom, Strane su suglasne i prihvaćaju da svaka strana ima pravo na naknadu štete koja uključuje sve štete i gubitke koje bi mogla pretrpjeti, posredno ili neposredno, zbog takve povrede.

**Članak 12.**

Ovaj Ugovor se može mijenjati samo na temelju daljnjeg pisanog Ugovora kojeg će sklopiti ovlašteni predstavnici strana.

**Članak 13.**

Ovaj Ugovor primjenjuje se od dana potpisivanja obiju Ugovornih strana.

**Članak 14.**

Ovaj Ugovor tumačit će se u skladu s hrvatskim pravom.

Svi sporovi koji mogu nastati na temelju ovog Ugovora prvenstveno će se pokušati riješiti sporazumno.

U slučaju da Strane ne uspiju riješiti spor sporazumno, nadležan je sud u \_\_\_\_\_\_\_\_\_\_\_\_

**Članak 15.**

Strane ovog Ugovora, u znak pristanka na prava i obveze koja iz njega proizlaze, isti vlastoručno potpisuju.

**Članak 16.**

Ovaj Ugovor je potpisan u dva (2) primjerka od kojih svaka strana zadržava po jedan (1) primjerak.

Razotkrivatelj Primatelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis odgovorne osobe Potpis odgovorne osobe

*\* Ovaj predložak je isključivo informativne prirode te ne predstavlja obvezujuće stručno ili pravno mišljenje. Prije upotrebe predloška treba* obratiti pozornost na mogućnost da je došlo do određenih zakonskih promjena. *Kreator ovog predloška* ne odgovara za bilo kakvu štetu koja može nastati kao posljedica korištenja predloška objavljenog na internetskim stranicama.